b'\n_START_ARTICLE_\nBuild\n_START_PARAGRAPH_\nBuild tai Build Engine on pelimoottori, jota on k\xc3\xa4ytetty muun muassa ensimm\xc3\xa4isen persoonan ammuntapeli Duke Nukem 3D:ss\xc3\xa4._NEWLINE_Build ei ole varsinaisesti 3D-pelimoottori. Doomin tavoin pelimaailma on rakennettu kaksiulotteisista sektoreista, ja pelimaailman objektit ja hahmot ovat kaksiulotteisia sprite-grafiikoita. Buildia pidet\xc3\xa4\xc3\xa4n ns. 2.5D-pelimoottorina, sill\xc3\xa4 jokaiselle sektorille sek\xc3\xa4 sen lattialle ja katolle voidaan m\xc3\xa4\xc3\xa4r\xc3\xa4t\xc3\xa4 oma korkeus. My\xc3\xb6s lattian kaltevuus voidaan m\xc3\xa4\xc3\xa4ritt\xc3\xa4\xc3\xa4 erikseen. Pelimoottori mallintaa sen j\xc3\xa4lkeen pelimaailman siten, ett\xc3\xa4 se n\xc3\xa4ytt\xc3\xa4\xc3\xa4 kolmiulotteiselta.'